Paddaghju

Paddaghju (o Palaghju) hè un situ preistoricu di Corsica situatu annantu à a cumuna di Sartè chì conta 258 megaliti, fendu di 'ssu situ u più alliniamentu impurtanti di u mari Tarraniu.'Ss'articulu pruveni in parti da l'articulu currispundenti di a wikipedia in francesu.

Situazioni 
U situ di Paddaghju hè situatu à u mezupunenti di Sartè, versu u paisolu di Tizzà, annantu à u stradonu D 48.

Discrizzioni 
L'infilarata di stantari hè urganizata in setti gruppi, sei uriintati nordu-sudu è un antru livanti-punenti. I stantari sò sculpiti à forma di prufilu umanu (bench'è nisciuna ùn aghji a testa sgaghjata), essendu a maiò parti abbuzzati à l'ingrossu. I trè statui t'ani i spadi incisi è dui t'ani ancu i pugnali, d'altri incisioni supposti pudariani essa attributi anatomichi. 

I casciona funirarii ci sò ancu stati scuparti. Unu solu hè sempri cunsirvatu, chì cuntinia mubiglia di l'ità di u brunzu anticu chì si trova avali in u museiu di Sartè. I cuppetti alliniati sò visibuli annantu à unu di i so muntanti. Certi autori ci vidini i figurazioni stiddari o un mutivu liatu à u cultu di l'acqua, 'ssi cuppetti parmittindu evintualamenti di racodda l'acqua piuvana incù i virtù magichi.

Storia
I stantari sò stati addrizzati trà 1900 è 1000 innanzi à Cristu. U situ hè statu ricinsatu par a prima volta in u 1889 da Étienne Michon, chì ci conta sissanta à sittanta stantari in dui gruppi. Giraux ni scopri una dicina di più in u 1914. Roger Grosjean ci effittuighja parichji campagni di scavi da 1964 à 1968 è porta u numaru di munuliti scuparti à 255 è trè statui, ciò chì u porta à qualificà u situ di laburatoriu di u migalitismu corsa. 

U situ hè classificatu à i munimenta storichi par via di un arristatu di u 23 di uttrovi 1974.


 Noti 

 Rifarenzi 

 Liami 

Categoria:Situ archiulogicu di Corsica